Suvestinė redakcija nuo 2010-08-20 iki 2012-01-21

Nutarimas paskelbtas: Žin. 2007, Nr. 22-839, i. k. 1071100NUTA00000189

LIETUVOS RESPUBLIKOS VYRIAUSYBĖ

N U T A R I M A S

DĖL VALSTYBĖS INSTITUCIJŲ IR ĮSTAIGŲ, SAVIVALDYBIŲ IR KITŲ JURIDINIŲ ASMENŲ, ATSAKINGŲ UŽ EUROPOS ŽEMĖS ŪKIO FONDO KAIMO PLĖTRAI PRIEMONIŲ ĮGYVENDINIMĄ, PASKYRIMO

2007 m. vasario 13 d. Nr. 189

Vilnius

Pakeistas teisės akto pavadinimas:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

Vadovaudamasi Lietuvos Respublikos žemės ūkio, maisto ūkio ir kaimo plėtros įstatymu (Žin., 2002, Nr. 72-3009; 2008, Nr. 81-3174), Lietuvos Respublikos vietos savivaldos įstatymu (Žin., 1994, Nr. 55-1049; 2008, Nr. 113-4290), 2009 m. sausio 19 d. Tarybos reglamentu (EB) Nr. 73/2009, nustatančiu bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatančiu tam tikras paramos schemas ūkininkams, iš dalies keičiančiu reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinančiu reglamentą (EB) Nr. 1782/2003 (OL 2009 L 30, p, 16), su paskutiniais pakeitimais, padarytais 2010 m. balandžio 27 d. Komisijos reglamentu (ES) Nr. 360/2010 (OL 2010 L 106, p. 1), 2005 m. birželio 21 d. Tarybos reglamentu (EB) Nr. 1290/2005 dėl bendrosios žemės ūkio politikos finansavimo (OL 2005 L 209, p. 1), su paskutiniais pakeitimais, padarytais 2009 m. gegužės 25 d. Tarybos reglamentu (EB) Nr. 473/2009 (OL 2009 L 144, p. 3), 2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. l), su paskutiniais pakeitimais, padarytais 2009 m. gegužės 25 d. Tarybos reglamentu (EB) Nr. 473/2009 (OL 2009 L 144, p. 3), 2006 m. birželio 21 d. Komisijos reglamentu (EB) Nr. 885/2006, nustatančiu išsamias Tarybos reglamento (EB) Nr. 1290/2005 nuostatų dėl mokėjimo agentūrų ir kitų įstaigų akreditavimo bei EZŪGF ir EŽŪFKP sąskaitų patikrinimo ir patvirtinimo taikymo taisykles (OL 2006 L 171, p. 90), su paskutiniais pakeitimais, padarytais 2008 m. spalio 21 d. Tarybos reglamentu (EB) Nr. 1034/2008 (OL 2008 L 279, p. 13), taip pat siekdama užtikrinti Europos žemės ūkio fondo kaimo plėtrai nustatytų priemonių įgyvendinimą, Lietuvos Respublikos Vyriausybe nutaria:

Preambulės pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

Nr. 1175, 2010-08-12, Žin., 2010, Nr. 99-5129 (2010-08-19), i. k. 1101100NUTA00001175

1. Paskirti Žemės ūkio ministeriją Europos žemės ūkio fondo kaimo plėtrai (toliau vadinama – EŽŪFKP) valdymo institucija ir kompetentinga institucija.

2. Nustatyti, kad Nacionalinė mokėjimo agentūra prie Žemės ūkio ministerijos (toliau vadinama – Nacionalinė mokėjimo agentūra) yra atsakinga už EŽŪFKP priemonių administravimą, lėšų mokėjimą, apskaitą ir kontrolę.

3. Nustatyti, kad valstybės institucijos ir įstaigos, savivaldybės ir kiti juridiniai asmenys yra atsakingi:

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

3.1. valstybės įmonė Žemės ūkio informacijos ir kaimo verslo centras (toliau vadinama – Žemės ūkio informacijos ir kaimo verslo centras) – už žemės ūkio naudmenų ir pasėlių laukų deklaravimo informacinės sistemos įgyvendinimą ir tvarkymą; pasėlių laukų duomenų bazės įgyvendinimą ir tvarkymą; paraiškų gauti paramą pagal EŽŪFKP priemones „Išmokos ūkininkams vietovėse, kuriose yra kliūčių, išskyrus kalnuotas vietoves“, „NATURA 2000 išmokos ir su direktyva 2000/60/EB susijusios išmokos“, „NATURA 2000 išmokos“, „Agrarinės aplinkosaugos išmokos“ (išskyrus Nykstančių Lietuvos senųjų veislių gyvulių ir paukščių išsaugojimo programą) (toliau vadinama – paraiškos) priėmimą iš savivaldybių, paraiškų perdavimą Nacionalinei mokėjimo agentūrai; žemės sklypų identifikavimo sistemos kūrimą, įgyvendinimą ir tvarkymą; deklaruotų plotų nuotolinio tikrinimo organizavimą ir vykdymą, gyvulių registravimo ir tapatybės nustatymo sistemos kompiuterinės centrinės duomenų bazės kūrimą ir administravimą;

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

3.2. savivaldybės:

3.2.1. už paraiškų ir kitų dokumentų pagal EŽŪFKP priemones „Išmokos ūkininkams vietovėse, kuriose yra kliūčių, išskyrus kalnuotas vietoves“, „NATURA 2000 išmokos ir su direktyva 2000/60/EB susijusios išmokos“, „NATURA 2000 išmokos“, „Agrarinės aplinkosaugos išmokos“ (išskyrus Nykstančių Lietuvos senųjų veislių gyvulių ir paukščių išsaugojimo programą) priėmimą, registravimą, pirminį patikrinimą ir įvedimą į Žemės ūkio informacijos ir kaimo verslo centro administruojamą informacinę sistemą seniūnijose, seniūnijose išspausdintų paraiškų perdavimą Žemės ūkio informacijos ir kaimo verslo centrui ir informacijos teikimą paramos gavėjams;

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

3.2.2. paraiškų priėmimo metu – už patikrinimą, ar žemės ūkio valdų valdytojų, teikiančių paraiškas pagal EŽŪFKP priemones, valdos įregistruotos Lietuvos Respublikos žemės ūkio ir kaimo verslo registre;

3.2.3. už pažymų apie užsiėmimą žemės ūkio veikla išdavimą subjektams, siekiantiems paramos pagal EŽŪFKP priemones;

3.3. Valstybinė maisto ir veterinarijos tarnyba – už subjektų pateiktų projektų įvertinimą pagal maisto kokybės, veterinarijos, higienos ir gyvūnų gerovės reikalavimus, už patikrų atlikimą ir pažymų apie ūkio subjektų atitikimą veterinarijos, higienos ir gyvūnų gerovės reikalavimus išdavimą subjektams, siekiantiems paramos pagal EŽŪFKP priemones, už pažymų apie geros ūkininkavimo praktikos reikalavimų veterinarijos srityje laikymąsi, taip pat saugomų geografinių, kilmės vietos nuorodų ir garantuotų tradicinių gaminių atitikimo specifikacijoje nustatytus reikalavimus kontrolės rezultatų pateikimą Nacionalinei mokėjimo agentūrai ir subjektams, siekiantiems paramos pagal EŽŪFKP priemones;

3.4. Aplinkos ministerijos regionų aplinkos apsaugos departamentai:

3.4.1. už statybos ir infrastruktūros įrengimo projektų aplinkosaugos dalies (kai planuojamai ūkinei veiklai reikia vykdyti poveikio aplinkai vertinimo procedūras pagal Lietuvos Respublikos planuojamos ūkinės veiklos poveikio aplinkai vertinimo įstatymą (Žin., 1996, Nr. 82-1965; 2005, Nr. 84-3105) arba projektas parengtas pagal Statybos techninio reglamento STR 1.05.05: 2004 „Statinio projekto aplinkos apsaugos dalis“, patvirtinto aplinkos ministro 2003 m. gruodžio 24 d. įsakymu Nr. 701 (Žin., 2004, Nr. 50-1675), reikalavimus) įvertinimą ir remiantis šiuo įvertinimu pažymų apie šių projektų atitikimą aplinkosaugos reikalavimus išdavimą subjektams, siekiantiems paramos pagal EŽŪFKP priemones;

3.4.2. už miško želdinimo darbų kokybės įvertinimą, miško želdinių inventorizavimą ir įveisto miško patikrinimo pažymų išdavimą subjektams pagal EŽŪFKP priemones „Pirmas žemės ūkio paskirties žemės apželdinimas mišku“ ir „Pirmas ne žemės ūkio paskirties žemės apželdinimas mišku“;

3.4.3. už pažymų apie tai, kad miško valdos kertinėje miško buveinėje (toliau vadinama – KMB) nevykdyti pagrindiniai kirtimai, išdavimą; už pažymų apie tai, kad vietoj suprojektuoto ir leisto neplyno pagrindinio miško kirtimo galėjo būti leidžiamas ir plynas pagrindinis kirtimas, išdavimą;

3.4.4. už miško savininkų ir jų asociacijų, siekiančių paramos pagal EŽŪFKP priemonę „NATURA 2000 išmokos“, valdų patikrų atlikimą;

3.4.5. už siekiančių paramos pagal EŽŪFKP priemones subjektų miškotvarkos projektų derinimą;

3.4.6. už leidimų vykdyti neplyną kirtimą siekiantiems paramos pagal EŽŪFKP priemones subjektams išdavimą;

3.4.7. už patikrų atlikimą ir pažymų, kad valda per 36 mėnesių laikotarpį nuo tos dienos, kurią tie reikalavimai tampa privalomi tai valdai, atitinka 1991 m. gruodžio 12 d. Tarybos direktyvos 91/676/EEB dėl vandenų apsaugos nuo taršos nitratais iš žemės ūkio šaltinių (OL 2004 m. specialusis leidimas, 15 skyrius, 2 tomas, p. 68), su paskutiniais pakeitimais, padarytais 2008 m. spalio 22 d. Europos Parlamento ir Tarybos reglamentu (EB) Nr. 1137/2008 (OL 2008 L 311, p. 1), reikalavimus, išdavimą subjektams, laikantiems daugiau kaip 300 SG (sąlyginių gyvulių) ir gaunantiems paramą pagal EŽŪFKP priemonės „Žemės ūkio valdų modernizavimas“ pirmąją veiklos sritį;

Papildyta punktu:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

3.5. Neteko galios nuo 2009-04-19

Punkto naikinimas:

Nr. 265, 2009-04-15, Žin. 2009, Nr. 43-1667 (2009-04-18), i. k. 1091100NUTA00000265

3.6. Valstybinė saugomų teritorijų tarnyba prie Aplinkos ministerijos (toliau vadinama – Valstybinė saugomų teritorijų tarnyba) – už saugomų teritorijų direkcijų veiklos, išduodant pažymas apie valdoje nustatytus veiklos apribojimus privataus miško savininkams ar jų asociacijoms, siekiantiems paramos pagal priemonę „NATURA 2000 išmokos“, organizavimą;

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

3.7. Aplinkos ministerija ir jai pavaldžios institucijos ir įstaigos – už statinių projektų įgyvendinimo poveikio NATURA 2000 teritorijoms vertinimą Lietuvos Respublikos planuojamos ūkinės veiklos poveikio aplinkai vertinimo įstatymo nustatyta tvarka;

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

3.8. Generalinė miškų urėdija prie Aplinkos ministerijos:

3.8.1. už miško želdinimo projektų įvertinimą ir tvirtinimą valstybės įmonėms miškų urėdijoms (toliau vadinama – miškų urėdijos) bei tokių projektų įvertinimo ir tvirtinimo organizavimą miškų urėdijose kitiems subjektams, siekiantiems paramos pagal EŽŪFKP priemones;

3.8.2. už pažeistų miškų atkūrimo projektų įvertinimą ir tvirtinimą miškų urėdijoms bei tokių projektų įvertinimo ir tvirtinimo organizavimą miškų urėdijose kitiems subjektams, siekiantiems paramos pagal EŽŪFKP priemones, taip pat už miško priešgaisrinių prevencinių priemonių miškų urėdijose derinimą ir tvirtinimą bei miško priešgaisrinės prevencijos veiklos planų, operatyvinių miško gaisrų gesinimo planų derinimo ir tvirtinimo organizavimą;

3.8.3. už duomenų teikimą ir pažymų išdavimą miškų urėdijoms, siekiančioms paramos pagal EŽŪFKP priemones:

3.8.3.1. apie miškų urėdijų valdomų miškų priskyrimą gaisrų rizikos laipsniams;

3.8.3.2. apie stichinių nelaimių paveiktus miškų urėdijų valdomus miškus;

3.8.3.3. apie gaisro paveiktus miškų urėdijų valdomus miškus;

3.8.4. už duomenų teikimo ir pažymų išdavimo subjektams, siekiantiems paramos pagal EŽŪFKP priemones, organizavimą miškų urėdijose:

3.8.4.1. apie miškų urėdijos veiklos teritorijoje esančių kitų nei miškų urėdijos valdytojų miškų priskyrimą gaisrų rizikos laipsniams;

3.8.4.2. apie miškų urėdijos veiklos teritorijoje esančius stichinių nelaimių paveiktus kitų nei miškų urėdijos valdytojų miškus;

3.8.4.3. apie miškų urėdijos veiklos teritorijoje esančius gaisro paveiktus kitų nei miškų urėdijos valdytojų miškus;

3.9. Neteko galios nuo 2009-04-19

Punkto naikinimas:

Nr. 265, 2009-04-15, Žin. 2009, Nr. 43-1667 (2009-04-18), i. k. 1091100NUTA00000265

3.10. Neteko galios nuo 2009-04-19

Punkto naikinimas:

Nr. 265, 2009-04-15, Žin. 2009, Nr. 43-1667 (2009-04-18), i. k. 1091100NUTA00000265

3.11. Valstybinė augalininkystės tarnyba prie Žemės ūkio ministerijos – už sėklininkystės ūkių atestavimą ir dauginamosios medžiagos tiekėjo pažymėjimų išdavimą subjektams, siekiantiems paramos pagal EŽŪFKP priemones;

Punkto pakeitimai:

Nr. 1175, 2010-08-12, Žin., 2010, Nr. 99-5129 (2010-08-19), i. k. 1101100NUTA00001175

4. Pavesti:

4.1. Neteko galios nuo 2009-04-19

Punkto naikinimas:

Nr. 265, 2009-04-15, Žin. 2009, Nr. 43-1667 (2009-04-18), i. k. 1091100NUTA00000265

4.2. Neteko galios nuo 2009-04-19

Punkto naikinimas:

Nr. 265, 2009-04-15, Žin. 2009, Nr. 43-1667 (2009-04-18), i. k. 1091100NUTA00000265

4.3. Valstybinei saugomų teritorijų tarnybai:

4.3.1. iki einamųjų metų kovo 1 d. teikti Lietuvos Respublikos saugomų teritorijų valstybės kadastro skaitmeninius duomenis Žemės ūkio informacijos ir kaimo verslo centrui pagal duomenų perdavimo sutartis ir periodiškai šiuos duomenis atnaujinti;

4.3.2. iki einamųjų metų kovo 1 d. teikti skaitmenines ribas ir sąrašus Lietuvos saugomų teritorijų ir „NATURA 2000“ teritorijų (ar jų dalių), kuriose yra nustatytų žemės ūkio veiklos apribojimų ir kuriose žemės valdas turintys fiziniai ir juridiniai asmenys gali pateikti paraiškas pagal priemonę „NATURA 2000 išmokos ir su direktyva 2000/60/EB susijusios išmokos“ Žemės ūkio informacijos ir kaimo verslo centrui pagal duomenų perdavimo sutartis, periodiškai šiuos duomenis atnaujinti ir skelbti tokių teritorijų sąrašą Valstybinės saugomų teritorijų tarnybos tinklalapyje;

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

4.4. Muitinės departamentui prie Finansų ministerijos ir jo įgaliotai muitinės įstaigai – gavus Nacionalinės mokėjimo agentūros prašymą, per 10 darbo dienų pateikti jai informaciją apie subjektų, siekiančių paramos pagal EŽŪFKP priemones, įsipareigojimų muitinei vykdymą;

4.5. teritorinėms valstybinėms mokesčių inspekcijoms – gavus Nacionalinės mokėjimo agentūros prašymą, per 10 darbo dienų pateikti jai informaciją apie subjektų, siekiančių paramos pagal EŽŪFKP priemones, mokestines nepriemokas Lietuvos Respublikos valstybės biudžetui, savivaldybių biudžetams ar fondams, į kuriuos mokamus mokesčius administruoja Valstybinė mokesčių inspekcija (išskyrus atvejus, kai mokesčių, delspinigių, baudų mokėjimas atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas);

4.6. Valstybinio socialinio draudimo fondo valdybai prie Socialinės apsaugos ir darbo ministerijos – teikti Nacionalinei mokėjimo agentūrai informaciją apie subjektų, siekiančių paramos pagal EŽŪFKP priemones, atsiskaitymą su Valstybinio socialinio draudimo fondo biudžetu;

4.7. Nacionalinės žemės tarnybos prie Žemes ūkio ministerijos teritoriniams žemėtvarkos skyriams – išduoti leidimus įveisti mišką ne miško žemėje subjektams, siekiantiems paramos pagal EŽŪFKP priemones;

Punkto pakeitimai:

Nr. 1175, 2010-08-12, Žin., 2010, Nr. 99-5129 (2010-08-19), i. k. 1101100NUTA00001175

4.8. Valstybinei miškų tarnybai – išduoti miško savininkams pažymas apie privačiose miško valdose iškirstas ne mažesnes kaip 1 hektaro KMB, kuriose medynas priskirtas III arba IV miškų grupei ir pasiekęs Miško kirtimų taisyklėse, patvirtintose aplinkos ministro 2010 m. sausio 27 d. įsakymu Nr. Dl-79 (Žin., 2010, Nr. 14-676), nustatytą minimalų pagrindinių kirtimų amžių, ir pagal Nacionalinės mokėjimo agentūros prašymą pateikti šiai institucijai skaitmeninius duomenis apie žemės sklypuose esančių KMB buvimo vietą ir plotus, nurodant miškų grupes, medžių rūšis ir amžių ir pridedant duomenis apie pateikimo dieną galiojantį minimalų pagrindinių kirtimų amžių, nurodytą Miško kirtimų taisyklėse;

Papildyta punktu:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

Punkto pakeitimai:

Nr. 1175, 2010-08-12, Žin., 2010, Nr. 99-5129 (2010-08-19), i. k. 1101100NUTA00001175

4.9. Aplinkos apsaugos agentūrai – pavesti periodiškai, bendradarbiavimo sutartyse numatytais terminais, teikti Žemės ūkio informacijos ir kaimo verslo centrui ir Nacionalinei mokėjimo agentūrai atnaujintą skaitmeninę informaciją apie rizikos vandens telkinių baseinus

Papildyta punktu:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

4.10. savivaldybėms – parengti projektinius pasiūlymus pagal EŽŪFKP priemonę „Kaimo atnaujinimas ir plėtra“, įgyvendinant šią priemonę planavimo būdu, ir teikti Nacionalinei mokėjimo agentūrai;

Papildyta punktu:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

4.11. Nacionalinei mokėjimo agentūrai – parengti ir patvirtinti administruojamų EŽŪFKP priemonių įgyvendinimo procedūrų aprašus ir parengti informacines sistemas;

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

4.12. valstybės institucijoms ir įstaigoms, savivaldybėms ir kitiems juridiniams asmenims, šio nutarimo 3 punktu paskirtiems atsakingais už EŽŪFKP priemonių įgyvendinimą, – parengti ir patvirtinti suderintus su Nacionaline mokėjimo agentūra šiuo nutarimu jiems priskirtų funkcijų atlikimo procedūrų aprašus pagal reglamento (EB) Nr. 885/2006 reikalavimus;

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

4.13. Nacionalinei mokėjimo agentūrai, valstybės institucijoms ir įstaigoms, savivaldybėms ir kitiems juridiniams asmenims, nurodytiems šio nutarimo 3 ir 4.3–4.10 punktuose, – Nacionalinei mokėjimo agentūrai patvirtinus šio nutarimo 4.11 punkte nurodytus administruojamų EŽŪFKP priemonių įgyvendinimo procedūrų aprašus, pasirašyti arba papildyti jau pasirašytas bendradarbiavimo sutartis pagal reglamento (EB) Nr. 885/2006 reikalavimus.

Punkto pakeitimai:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

5. Neteko galios nuo 2009-04-19

Punkto naikinimas:

Nr. 265, 2009-04-15, Žin. 2009, Nr. 43-1667 (2009-04-18), i. k. 1091100NUTA00000265

6. Paskirti valstybės institucijas ir įstaigas, atsakingas už kompleksinio paramos susiejimo sistemos įgyvendinimą:

6.1. Nacionalinę mokėjimo agentūrą – už laukinių paukščių, natūralių buveinių ir laukinės augalijos, gyvūnijos apsaugos, požeminio vandens apsaugos nuo taršos, nuotekų dumblo naudojimo, vandenų apsaugos nuo taršos nitratais ir augalų apsaugos produktų naudojimo valdymo reikalavimų kontrolę;

6.2. Valstybinę maisto ir veterinarijos tarnybą – pagal kompetenciją už Valdymo reikalavimų kontrolę pagal reglamento (EB) Nr. 73/2009 II priedą ir informacijos pateikimą Nacionalinei mokėjimo agentūrai;

6.3. savivaldybių institucijas – už saugotinais paskelbtų pavienių medžių ir krūmų, augančių žemės ūkio naudmenose, kirtimo be savivaldybės išduoto leidimo atvejų nustatymą ir informacijos pateikimą Nacionalinei mokėjimo agentūrai;

6.4. Aplinkos ministerijos įgaliotas institucijas – už žolės deginimo atvejų nustatymą ir informacijos teikimą Nacionalinei mokėjimo agentūrai;

6.5. Žemės ūkio ministeriją – už šio nutarimo 6.2–6.4 punktuose nurodytų specializuotų kontrolės institucijų ir Nacionalinės mokėjimo agentūros veiklos koordinavimą.

Papildyta punktu:

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

Finansų ministras,

pavaduojantis Ministrą Pirmininką	Zigmantas Balčytis

Žemės ūkio ministrė	Kazimira Danutė Prunskienė

Pakeitimai:

1.

Lietuvos Respublikos Vyriausybė, Nutarimas

Nr. 265, 2009-04-15, Žin., 2009, Nr. 43-1667 (2009-04-18), i. k. 1091100NUTA00000265

Dėl Lietuvos Respublikos Vyriausybės 2007 m. vasario 13 d. nutarimo Nr. 189 "Dėl valstybės institucijų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo" pakeitimo

2.

Lietuvos Respublikos Vyriausybė, Nutarimas

Nr. 1175, 2010-08-12, Žin., 2010, Nr. 99-5129 (2010-08-19), i. k. 1101100NUTA00001175

Dėl Lietuvos Respublikos Vyriausybės 2007 m. vasario 13 d. nutarimo Nr. 189 "Dėl valstybės institucijų ir įstaigų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo" pakeitimo